Ռաֆա Սիլվա

**Ռաֆա Սիլվա** (, ), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Բենֆիկայի և Պորտուգալիայի ազգային հավաքականի կազմում։ Խաղում է վինգերի դիրքում։

## Ակումբային կարիերա
### Ֆեյրենսե
Պրոֆեսիոնալ ֆուտբոլիստի կարիերան Սիլվան սկսել է Ֆեյրենսեում։ Իր պրոֆեսիոնալ դեբյուտը նշեց 2012 թվականի հուլիսի 29-ին՝ Պորտուգալիայի լիգայի գավաթի Պենաֆիելի դեմ խաղում։ Առաջին հանդիպումը առաջնությունում անցկացրեց օգոստոսի 11-ին՝ Բելենենսիշի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 23-ին՝ Պենաֆիելի դեմ խաղում։ 2013 թվականի ապրիլի 28-ին նա դուբլ ձևակերպեց Ֆրեամունդեի դեմ խաղում։ Իր առաջին մրցաշրջանում Սիլվան անցկացրեց 47 հանդիպում՝ դառնալով 11 գոլի հեղինակ։

### Բրագա
2013 թվականի հունիսին Սիլվան 5 տարվա պայմանագիր կնքեց Բրագայի հետ։ Իր դեբյուտը ակումբի կազմում նշեց օգոստոսի 26-ին՝ Բելենենսիշի դեմ խաղում։ Իր առաջին գոլը խփեց նոյեմբերի 10-ին՝ դուբլ ձևակերպելով Պորտուգալիայի գավաթի Օլյանենսիի դեմ խաղում։ Իր առաջին գոլը Պորտուգալիայի առաջնությունում Սիլվան խփեց նոյեմբերի 29-ին՝ կրկին Օլյանենսիի դեմ խաղում։ 2014 թվականի հունվարի 10-ին նա 2 գոլային փոխանցոմ տվեց Վիտորիա Գիմարայնշի դեմ խաղում։ Փետրվարի 9-ին՝ Ժիլ Վիսենտեի դեմ խաղում պորտուգալացին դարձավ 2 գոլի և 1 գոլային փոխանցման հեղինակ՝ օգնելով Բրագային հաղթել 4-1 հաշվով։ Իր առաջին մրցաշրջանում Սիլվան անցկացրեց 32 հանդիպում բոլոր մրցաշարերում՝ դառնալով 8 գոլի և 3 գոլային փոխանցման հեղինակ։

2014 թվականի նոյեմբերի 29-ին՝ Պենաֆիելի դեմ խաղում Սիլվան դարձավ գոլի և գոլային փոխանցման հեղինակ՝ օգնելով իր թիմին հաղթել 6-1 հաշվով։ Դեկտեմբերի 22-ին պորտուգալացին գոլ խփեց Պասուշ դե Ֆերեյրայի դեմ խաղում, իսկ հանդիպումն ավարտվեց 3-0 հաշվով։ 2015 թվականի մայիսի 31-ին նա գոլի հեղինակ դարձավ Պորտուգալիայի գավաթի եզրափակչում՝ Սպորտինգ Լիսաբոնի դեմ խաղում, սակայն հանդիպումն ավարտվեց 2-2 հաշվով, և Բրագան պարտվեց հետխաղյա 11-մետրանոցների հարվածաշարում։ 2014-15 մրցաշրջանում Սիլվան անցկացրեց 43 հանդիպում՝ դառնալով 5 գոլի և 6 գոլային փոխանցման հեղինակ։

Իր առաջին հանդիպումը եվրոպական առաջնություններում Սիլվան անցկացրեց 2015 թվականի սեպտեմբերի 17-ին՝ Եվրոպայի Լիգայի Սլովան Լիբերեցի դեմ խաղում՝ այս խաղում դառնալով գոլի հեղինակ և հաղթանակ պարգևելով Բրագային։ Հոկտեմբերի 31-ին՝ Բելենենսիշի դեմ խաղում նա դարձավ գոլի և գոլային փոխանցման հեղինակ՝ օգնելով իր թիմին հաղթել 4-0 հաշվով։ 2016 թվականի ապրիլի 29-ին Սիլվան դուբլ ձևակերպեց Վիտորիա Սետուբալի դեմ խաղում։ Մայիսի 22-ին նա խաղադաշտ դուրս եկավ Պորտուգալիայի գավաթի եզրափակչի Պորտուի դեմ խաղում՝ օգնելով իր թիմին հաղթել հետխաղյա 11-մետրանոցների հարվածաշարում և նվաճել գավաթը։ 2015-16 մրցաշրջանում Սիլվան դարձավ 12 գոլի և 8 գոլային փոխանցման հեղինակ անցկացրած 50 խաղերում։

### Բենֆիկա
2016 թվականի սեպտեմբերի 1-ին Սիլվան 16 միլիոն եվրոյի դիմաց տեղափոխվեց Բենֆիկա։ Ակումբը նրա հետ կնքեց 5 տարվա պայմանագիր՝ սահմանելով 60 միլիոն եվրո հրաժարագին։ Իր դեբյուտը Բենֆիկայի կազմում նշեց սեպտեմբերի 9-ին՝ Արոկայի դեմ խաղում։ Առաջին հանդիպումը Չեմպիոնների Լիգայում անցկացրեց նոյեմբերի 23-ին՝ փոխարինելով Ֆրանկո Սերվիին Բեշիկթաշի դեմ խաղում։ Իր առաջին գոլը խփեց 2017 թվականի հունվարի 22-ին՝ Տոնդելայի դեմ խաղում։ Մայիսի 28-ին պորտուգալացին փոխարինեց Ֆրանկո Սերվիին Պորտուգալիայի գավաթի եզրափակչի Վիտորիա Գիմարայնշի դեմ խաղում՝ օգնելով Բենֆիկային հաղթել 2-1 հաշվով և նվաճել գավաթը։ Իր առաջին մրցաշրջանում Սիլվան անցկացրեց 21 հանդիպում առաջնությունում՝ դառնալով 2 գոլի և 6 գոլային փոխանցման հեղինակ։

## Միջազգային կարիերա
Սիլվան ներկայացրել է Պորտուգալիան մինչև 20 և մինչև 21 տարեկանների երիտասարդական հավաքականներում։ Մ21 հավաքականի կազմում նա մասնակցեց 2015 թվականի Եվրոպայի առաջնությանը՝ անցկացնելով 2 հանդիպում, իսկ Պորտուգալիան մրցաշարի եզրափակչում հետխաղյա 11-մետրանոցների հարվածաշարում պարտվեց Շվեդիային։

Իր դեբյուտը Պորտուգալիայի ազգային հավաքականում Սիլվան նշեց 2014 թվականի մարտի 5-ին՝ Կամերունի դեմ ընկերական խաղում։ 2014 թվականին նա մասնակցեց աշխարհի առաջնությանը, սակայն չանցկացրեց ոչ մի հանդիպում, իսկ Պորտուգալիան դուրս մնաց խմբային փուլից։ 2016 թվականի հունիսին Սիլվան ընդգրկվեց Պորտուգալիայի՝ Եվրոպայի առաջնության համար վերջնական կազմում։ Առաջնությունում նա անցկացրեց միայն 1 րոպե՝ խաղադաշտ դուրս գալով Ավստրիայի դեմ խաղում, իսկ Պորտուգալիան հաղթեց գավաթը՝ եզրափակչում պարտության մատնելով Ֆրանսիային։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 18-ի դրությամբ*

### Միջազգային վիճակագրություն
*2018 թվականի օգոստոսի 18-ի դրությամբ*

## Նվաճումներ
### Ակումբային
**Բրագա**

* Պորտուգալիայի գավաթ․ 2015–16
* Պորտուգալիայի սուպերգավաթ․ երկրորդ տեղ․ 2016

**Բենֆիկա**

* Պորտուգալիայի առաջնություն․ 2016–17
* Պորտուգալիայի գավաթ․ 2016–17
* Պորտուգալիայի սուպերգավաթ․ 2017

### Միջազգային
**Պորտուգալիա**

* ՈՒԵՖԱ Եվրոպայի առաջնություն․ 2016

## Ծանոթագրություններ

## Արտաքին հղումներ
* Սիլվայի պաշտոնական Ֆեյսբուքի էջը
* Սիլվան transfermarkt-ում
* Սիլվան soccerbase.com-ում
* Սիլվան WhoScored.com կայքում
* Սիլվան Բենֆիկայի պաշտոնական կայքում 
* Սիլվան ՈՒԵՖԱ-ի պաշտոնական կայքում
* Սիլվան ՖԻՖԱ-ի պաշտոնական կայքում 

Կատեգորիա:Բենֆիկայի ֆուտբոլիստներ
Կատեգորիա:Բրագայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆեյրենսեի ֆուտբոլիստներ
Կատեգորիա:Ֆուտբոլի Եվրոպայի չեմպիոններ